cyanic-selkie/wikianc huggingface dataset:
மாதண்ணா மற்றும் அக்கண்ணா
மாதண்ணா மற்றும் அக்கண்ணா (Madanna and Akkanna) 1674 மற்றும் 1685க்கும் இடையில் கோல்கொண்டா சுல்தானகத்தில் முக்கியத்துவம் பெற்ற இரண்டு சகோதரர்கள் ஆவர். அக்டோபர் 1685 இல் தங்கள் வாழ்க்கையின் முடிவில் இவர்கள் கோல்கொண்டாவில் இராச்சிய விவகாரங்களில் ஆதிக்கம் செலுத்தி வந்துள்ளது குறிப்பிடத்தக்கது. ஏனென்றால் இவர்கள் நிர்வாகிகளாக அப்ப்குதிகளை ஆட்சி செய்தனர். ஏனென்றால் சுல்தானகத்தின் உயரடுக்கின் பெரும்பகுதி முஸ்லிம்களாக இருந்துள்ளனர்..
ஆரம்ப கால வாழ்க்கை
இந்த சகோதரர்கள் அனம்கொண்டாவில் நான்கு சகோதரர்கள் மற்றும் சில சகோதரிகளைக் கொண்ட ஒரு நியோகி தெலுங்கு பிராமணக் குடும்பத்தில் பிறந்துள்ளனர். இவர்களில், டச்சு சமகால ஆதாரங்களின்படி, அக்கண்ணா அவரது தாய்க்கு மிகவும் பிடித்தவராக இருந்துள்ளார். இருப்பினும், மாதண்ணா மிகவும் திறமையானவராக இருந்துள்ளார். இவர்கள் தெலுங்கு அல்லது மராட்டிய பிராமணர்களா என்ற கேள்வி குறித்து வரலாற்று இலக்கியங்களில் சில விவாதங்கள் நடந்துள்ளன. இவர்கள் சூர்யனுடன் சிவன் அல்லது விஷ்ணு ஆகிய இருவரையும் வழிபட்ட ஸ்மார்த பிராமணர்கள் என்று திறிகிறது. அவர்கள் நியோகிகள் மற்றும் பத்ராச்சல இராமதாசின் மாமாக்கள் ஆவார்கள். அக்கண்ணாவின் சந்ததியினர் அக்கராஜுக்கள் என்றும், மாதண்ணாவின் சந்ததியினர் மாதராஜுக்கள் என்றும் அழைக்கப்பட்டனர். முதலில் அவர்களுக்கு பிங்கிலி என்ற குடும்பப்பெயரும் இருந்துள்ளது.
வாழ்க்கை
மாதண்ணா கோல்கொண்டா சுல்தானின் அவையில் எழுத்தராகத் தொடங்கி திறமை, தந்திரம் மற்றும் சூழ்ச்சி மூலம் உயர்ந்தார். ஒரு கட்டத்தில் பாரசீக வம்சாவளியைச் சேர்ந்த ஒரு பிரபு சையீத் முசாபரின் சேவைக்கு மாதண்ணாவும் அக்கண்ணாவும் சென்றார்கள். சையித் முசாபர் அபுல் ஹசனை (1672-1687) அரியணைக்குக் கொண்டுவந்த சிறிது காலத்திற்குப் பிறகு, அமைச்சரான மாதண்ணாவும் இவரது சகோதரரும் கருவூலத்தின் பொறுப்பை ஏற்றுக் கொண்டனர். பொருளாளராக, மாதண்ணா சுல்தான் இறக்கும் வரை பெயரளவிற்கு சுல்தானாக இருந்ததைத் தவிர மற்ற எல்லாவற்றிலும் அவரது சகோதரர் அக்கண்ணா மற்றும் அவரது மருமகன் இருஸ்தம் ராவ் ஆகியோரின் உதவியுடன் மேலும் மேலும் சக்திவாய்ந்தவராக ஆனார். அக்கண்ணா முக்கியத்துவம் வாய்ந்தவர் அல்ல என்றாலும் இராணுவத்தின் தளபதியாக நியமிக்கப்பட்டார். இராணுவ நடவடிக்கைக்காக இல்லாமல் போர் நடப்பதை தடுப்பதற்காக நியமிக்கப்பட்டார்.
கிரிஸ்டோ தாசு பால்
கிறிஸ்டோ தாசு பால் (Kristo Das Pal) (1838 - 1884 சூலை 24) இவர் ஓர் இந்தியாவின் பத்திரிகையாளரும், சொற்பொழிவாளரும் மற்றும் இந்து தேசபக்தர் என்ற பத்திரிக்கையின் ஆசிரியரும் ஆவார். இந்து சமூக வரிசைக்கு குறைவாக இருக்கும் டெலி அல்லது எண்ணெய் ஆண்கள் சாதியிலிருந்து பிறந்திருந்தாலும், இவர் தனது காலத்தில் முக்கியமான நபர்களில் ஒருவராக உயர்ந்தார்.
மாதண்ணா மற்றும் அக்கண்ணா
நிர்வாகம்
மாதண்ணாவின் மிக முக்கியமான கொள்கைகள் முகலாயப் பேரரசரைத் தடுத்து வரி அல்லது வருவாய் வசூலை சீர்திருத்துவதாகும். 1677 இல் சிவாஜி மற்றும் பிஜப்பூர் சுல்தானகத்தில் உள்ள சிலருடன் கூட்டணி வைத்து தோல்வியடை பின்னர், தக்கான சுல்தான்களை அடிபணியச் செய்ய விரும்பிய முகலாய பேரரசர் அவுரங்கசீப்பைத் தடுத்து நிறுத்துவதற்கு மாதண்ணா பயன்படுத்திய முறை அவருக்கு கப்பம் செலுத்துவதாகும். நவீன சொற்களில் இந்த கொள்கையை 'திருப்திபடுத்துவது' என்று அழைப்போம். முகலாயப் பேரரசருக்கு மகத்தான பாராட்டு செலுத்தும் பொருட்டு, மாதண்ணா வருவாய் முறையைச் சீர்திருத்தினார். சுருக்கமாக, வசூல் சங்கிலியில் இடைத்தரகர்களிடம் முடிந்தவரை குறைவாக பணம் செல்வதையும், விவசாயிகள், கைவினைஞர்கள் மற்றும் வர்த்தகர்களிடமிருந்து சேகரிக்கப்பட்ட வருவாய் நேரடியாக மாநிலத்திற்கு வருவதையும் உறுதி செய்தார்.
கிரிஸ்டோ தாசு பால்
ஆரம்ப கால வாழ்க்கை
ஈசுவர் சந்திர பாலின் மகனான இவர் கீழை நாட்டுப் பள்ளி மற்றும் இந்து பெருநகரக் கல்லூரியில் ஆங்கிலக் கல்வியைப் பெற்றார். மேலும் சிறு வயதிலேயே பத்திரிகைத் துறையில் தன்னை ஈடுபடுத்திக் கொண்டார். இந்தக் கல்லூரியில் ஆங்கில பேராசிரியராக டி.எல். ரிச்சர்ட்சனின் மாணவரான, இவர் ஆங்கிலத்தில் போற்றத்தக்க தேர்ச்சி பெற்றார். 1861ஆம் ஆண்டில், வங்காள நில உரிமையாளர்களின் ஒரு குழுவான பிரிட்டிசு இந்தியச் சங்கத்திற்கு உதவி செயலாளராக (பின்னர் செயலாளராக) நியமிக்கப்பட்டார். அதன் உறுப்பினர்களிடையே அன்றைய மிகவும் பண்பட்ட சில மனிதராக இருந்தார். அதே நேரத்தில் இவர் இந்து தேசபக்தர் என்ற வெளியீட்டின் ஆசிரியரானார். முதலில் 1853 இல் தொடங்கி 1861 இல் தான் இறக்கும் வரை ஹரிஷ் சந்திர முகர்ஜி அவர்களால் திறனுடனும் ஆர்வத்துடனும் நடத்தப்பட்டார். இந்த பத்திரிகை பிரிட்டிசு இந்திய சங்கத்தின் சில உறுப்பினர்களுக்கு மாற்றப்பட்டது. பின்னர் இது அந்த சங்கத்தின் ஒரு அங்கமாக மாறியது. இவ்வாறு கிறிஸ்டோ தாசு பால் இருபத்தி இரண்டு வருட நிகழ்வின் போது தனது திறன்களையும் சுதந்திரத்தையும் நிரூபிக்க அரிய வாய்ப்புகள் கிடைத்தன.
மாதண்ணா மற்றும் அக்கண்ணா
இறப்பு
ஒரு நாள் இரவு தங்கள் அரண்மனையில் சகோதரர்கள் இருவரது தலைகளும் துண்டிக்கப்பட்டு 1685 அக்டோபரில் ஐதராபாத்தின் இளவரசர் ஷா ஆலமிற்கு அனுப்பப்பட்டது. இவர்களது மரணம் மிகவும் சூழ்ச்சிகளாலும் மர்மங்களாலும் சூழப்பட்டுள்ளது,.
அவர்கள் இறந்து இரண்டு ஆண்டுகளுக்குள், சுல்தானகம் இறுதியாக முகலாயர்களிடம் விழுந்தது. பதினெட்டாம் நூற்றாண்டில், வரலாற்று ஆசிரியர் மெக்கன்சி தொகுப்பில் காணப்படும் உள்ளூர் வரலாறுகளைக் கொண்டு மக்களால் அவர்களின் ஆட்சி ஒரு பொற்காலம் என்று நினைவு கூறப்பட்டது. இன்றைய தெலங்கானாவில் சகோதரர்கள் நிர்வாகிகளாகவும் தியாகிகளாகவும் நினைவு கூரப்படுகிறார்கள்.
கிரிஸ்டோ தாசு பால்
பிற்கால வாழ்வு
இவர் இந்து மேளாவின் புரவலர்களில் ஒருவராகவும் இருந்தார்
மாதண்ணா மற்றும் அக்கண்ணா
கோயில்
ஐதராபாத்தில் உள்ள அக்கண்ணா மாதண்ணா கோயில், மற்றும் கோல்கொண்டா கோட்டையில் உள்ள அவர்களின் அலுவலகங்களாக குறிக்கப்பட்ட இடிபாடுகள் இவர்களை அரசியல்வாதிகள் மற்றும் மத பயனாளிகளாக நினைவூட்டுகின்றன.
கிரிஸ்டோ தாசு பால்
பிற்கால வாழ்வு
இவர் நீரிழிவு நோயால் 1884 ஜூலை 24 அன்று இறந்தார். இவரது மரணத்திற்குப் பிறகு பேசிய ரிப்பன் பிரபு கூறினார்: " எங்களிடமிருந்து ஒரு தனித்துவமான திறனை இழந்துவிட்டோம், அவரிடமிருந்து எல்லா சந்தர்ப்பங்களிலும் நாங்கள் உதவி பெற்றோம், அவற்றில் மதிப்பை நான் உடனடியாக ஒப்புக்கொள்கிறேன். . . ..
மாதண்ணா மற்றும் அக்கண்ணா
குறிப்புகள்
பகுப்பு:ஐதராபாத் இராச்சிய நபர்கள் பகுப்பு:1685 இறப்புகள்
கிரிஸ்டோ தாசு பால்
பிற்கால வாழ்வு
1894ஆம் ஆண்டில் கல்கத்தாவில் எல்ஜின் பிரபுவால் இவரது முழு நீள சிலை நிறுவப்பட்டது.
குறிப்புகள்
பகுப்பு:ராவ் பகதூர் பட்டம் பெற்றவர்கள் பகுப்பு:1884 இறப்புகள் பகுப்பு:1839 பிறப்புகள்
கரந்தை ஆதீஸ்வரசுவாமி ஜினாலயம்
கரந்தை ஆதீஸ்வரசுவாமி ஜினாலயம், தஞ்சாவூர் மாவட்டம் தஞ்சாவூர், கரந்தையில் உள்ளது. இப்பகுதியில் சமணர் வாழ்கின்றனர். சோழ நாட்டில் கும்பகோணம், மன்னார்குடி, தீபங்குடி ஆகிய இடங்களில் சமணர் கோயில்கள் உள்ளன.
கோயில் அமைப்பு
கருவறை, ராஜகோபுரம், கர்ப்பகிரகம், அர்த்தமண்டபம், முகமண்டபம், மகாமண்டபம் ஆகிய அமைப்புகளை இக்கோயில் கொண்டுள்ளது. கோயிலுக்கு முன்பாக கொடி மரம் உள்ளது. கோயில் தொடர்பான விழாக்கள் முகமண்டபத்தில் நடத்தப்பெறுகின்றன. முகமண்டபத்தின் வாயிலில் இரு பக்கங்களிலும் துவாரபாலகர்கள் உள்ளனர். மகாமண்டபம் பந்தல் மண்டபம் போன்ற அமைப்பில் உள்ளது. அதில் முதல் நான்கு தூண்களில் பல வடிவங்களில் தீர்த்தங்கரர் உருவங்கள் காணப்படுகின்றன. கருவறையின் மேலுள்ள கோபுரம் இரண்டு நிலைகளைக் கொண்டுள்ளது. மகாசாஸ்தா சன்னதி உள்ளது.
ஆதீஸ்வர சுவாமி ஜினாலயம் எனப்படும் இக்கோயிலுள்ள மூலவர் சுமார் 600 ஆண்டுகள் பழமை வாய்ந்ததாக இருக்கலாமெனவும், ஆலயத்திலுள்ள முன் மண்டபம், ஜினவாணி ஆலயம், சாஸன தேவ தேவியர் சன்னதிகள் போன்றவை சுமார் சுமார் 300 ஆண்டுகள் பழமை வாய்ந்ததாக இருக்கலாமெனவும் ஆய்வாளர்கள் கருதுகிறார்கள். தமிழகத்திலுள்ள சமண ஆலயங்களிலேயே ஜினவாணிக்கெனத் தனியாக கருவறை, அர்த்த மண்டபம், முக மண்டபம், சுற்றுப்பிரகாரம் என அனைத்தும் ஒரு தனி கோயிலுக்கான அம்சங்களுடன் அமைந்திருப்பது இங்குள்ள தனிச்சிறப்பாகும். தவிரவும் ஸ்ரீகுந்தகுந்தாசாரியார் திருவுருவம் தற்போது அமைக்கப்பட்டுள்ளது. இதைத் தவிர ஸ்ரீபிரம்மதேவர், ஸ்ரீஜ்வாலாமாலினி, ஸ்ரீதர்மதேவி, ஸ்ரீபத்மாவதி மற்றும் நவக்கிரகங்களுக்கென சன்னதிகள் தனித்தனியே உள்ளன. மேலும் 16 தூண்களுடனான பூஜை மண்டபம் தனியே உள்ளது. கோவிலுக்கென நந்தவனமும் குளமும் உள்ளன.
மூலவர்
கோயிலின் மூலவராக ஆதீஸ்வரசுவாமி எனப்படும் ஆதிநாதர் உள்ளார். மூலவர் முதலாம் தீர்த்தங்கரரான ஸ்ரீரிஷபதேவர் ஆவார்.
வழிபாடு
பருவ விழாக்கள், பண்டிகைகள் அனைத்தும் நடைபெறுவதோடு அட்சய திரிதயை நாளில் பகவானின் திருவீதி உலாவும் ஆடி மாத முதல் ஞாயிற்றுக்கிழமைகளில் சாஸனதேவ தேவியர் திருவீதி உலாவும் நவராத்திரி காலத்தில் 7ஆம் நாளன்று தெப்ப உற்சவமும் சிறப்பாக நடைபெறுகின்றன.
மேற்கோள்கள்
பகுப்பு:தஞ்சாவூர் மாவட்டத்திலுள்ள சமணக் கோயில்கள்
திருக்களம்பூர் கொடியேரியம்மன் கோயில்
திருக்களம்பூர் கொடியேரியம்மன் கோயில் தமிழ்நாட்டில் புதுக்கோட்டை மாவட்டம், திருக்களம்பூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கொடியேறியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உஞ்சனை பொன்காளியம்மன் கோயில்
உஞ்சனை பொன்காளியம்மன் கோயில் தமிழ்நாட்டில் நாமக்கல் மாவட்டம்,திருச்செங்கோடு வட்டத்தில் உள்ள உஞ்சனை ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பொன்காளியம்மன் சன்னதியும், கருப்பணார் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஐப்பசி மாதம் பொங்கல் (1 நாள்) முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாமன்னன்
மாமன்னன் (Maamannan) என்பது மாரி செல்வராசின் எழுத்து, இயக்கத்தில், உதயநிதி ஸ்டாலின் தயாரிப்பில் வெளிவந்த இந்தியத் தமிழ் அரசியல் பரபரப்பூட்டும் திரைப்படம் ஆகும். இப்படத்தில் வடிவேலு, உதயநிதி ஸ்டாலின், பகத் பாசில் மற்றும் கீர்த்தி சுரேஷ் ஆகியோர் நடித்திருந்தனர். முதன்மை படப்பிடிப்பு 2022 மார்ச்சில் தொடங்கியது.
இசை
ஏ. ஆர். ரகுமான் முதன்முதலில் மாரி செல்வராஜ் இயக்கும் இப்படத்துக்கு இசையமைத்துள்ளார்.
மேற்கோள்கள்
பகுப்பு:2023 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:கீர்த்தி சுரேஷ் நடித்த திரைப்படங்கள்
காட்டு வாகை
thumb|center&200px|ஆல்பீசியா லெப்பெக் மரத்தின் இலைகளும் பழமும்
காட்டுவாகை மரம் (Albizia lebbeck) நடுத்தரம் முதல் பெரிய அளவு கொண்ட மரம் ஆகும். இந்தியாவிலும் அதை அண்டிய துணைக் கண்டப் பகுதிகளிலும் இது நன்கு அறியப்பட்ட மரமாக விளங்குகிறது. Albizia தாவரக் குடும்பத்தைச் சேர்ந்த இந்த மரம், அக் குடும்பத்தின் 100 வரையான இனங்களுள் ஒன்று.
காட்டுவாகை, இந்தியத் துணைக் கண்டம், வடகிழக்குத் தாய்லாந்து, இந்தோனேசியாவின் கிழக்குப் பகுதியிலுள்ள தீவுகள் உட்பட்ட தென்கிழக்காசியாவின் சில பகுதிகள், வடக்கு ஆஸ்திரேலியப் பகுதிகள் என்பவற்றைத் தாயகமாகக் கொண்டது. எனினும் வெப்ப வலயப் பகுதிகளில் இது பரவலாகக் காணப்படுகின்றது. 600 தொடக்கம் 2500 மிமீ வரையான மழை வீழ்ச்சி கொண்ட பகுதிகளில் இது சிறப்பாக வளரக்கூடியது. எனினும் அதிலும் வரட்சியான இடங்களிலும் கூட இதனைக் காண முடிகின்றது.
பரவலாகக் கிளைத்து வளரக்கூடிய இம் மரம் 30 மீட்டர் விட்டம் வரை வளரக்கூடியது.
உசாத்துணைகள்
லோரி, ஜே. பி; பிரின்சென், ஜே. எச்; பாரோஸ், டி. எம்; Albizia lebbeck - a Promising Forage Tree for Semiarid Regions
இவற்றையும் பார்க்கவும்
பகுப்பு:மரங்கள்
அருண் லால்
அருண் லால் (Arun Lal, பிறப்பு: ஆகத்து 1. 1955), இந்தியத் துடுப்பாட்ட அணியின் மேனாள் துடுப்பாட்டக்காரர். இவர் 16 தேர்வுத் துடுப்பாட்டப் போட்டியிலும், 13 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1982 - 1989ஆண்டுகளில் பிரதிநிதித்துவப் படுத்தியுள்ளார்.
பகுப்பு:1955 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
ரேபிட் கேஎல்
ரேபிட் கேஎல் (ஆங்கிலம்: Rapid KL அல்லது Kuala Lumpur Rapid Integrated Transport Network மலாய்: Rangkaian Pengangkutan Integrasi Deras Kuala Lumpur); சீனம்: 快捷通軌道) என்பது பிரசரானா மலேசியா (Prasarana Malaysia) எனும் நிறுவனத்திற்விற்குச் சொந்தமான பொது போக்குவரத்து அமைப்பாகும். அந்த நிறுவனத்தின் ரேபிட் ரெயில் மற்றும் ரேபிட் பேருந்து துணை நிறுவனங்களின் மூலம் இயக்கப்படுகிறது.
கோலாலம்பூர் மற்றும் கிளாங் பள்ளத்தாக்கு பகுதிகள் முழுவதும் ரேபிட் கேஎல் தொடருந்துச் சேவையின் பயன்பாடுகள் உள்ளன. கோலாலம்பூரில் பொதுப் போக்குவரத்து அமைப்புகளை மலேசிய மத்திய அரசு மறுசீரமைப்பு செய்ததைத் தொடர்ந்து ரேபிட் கேஎல் தொடருந்துச் சேவை தொடங்கப்பட்டது.
பொது
2003-ஆம் ஆண்டில் இந்திரா கோத்தா (Intrakota) மற்றும் சிட்டி லைனர் (Cityliner) சேவைகளுக்குச் சொந்தமான பேருந்து சேவைகள் மற்றும் சொத்துக்கள் அனைத்தையும் பிரசரானா மலேசியா நிறுவனம் தன் பொறுப்பில் ஏற்றுக் கொண்டது. 2007-ஆம் ஆண்டில், கேஎல் இன்பராசிட்ரக்சர் (KL Infrastructure Group) எனும் குழுமம் திவாலானது.
அந்தக் குழுமத்தை மலேசிய அரசாங்கம் மீட்டு எடுத்தது. மீட்டு எடுத்த பின்னர் அந்தக் கட்டமைப்புக் குழுமத்தை பிரசரானா மலேசியா நிறுவனத்தின் கீழ் கொண்டு வந்தது.
பொது போக்குவரத்து மறுசீரமைப்பு
கோலாலம்பூர் பெருநகரின் நடுத்தர திறன் கொண்ட தொடருந்து இயக்கமானது (Medium Capacity Rail System) அதன் தொடக்கத்தில் இருந்து; எதிர்பார்த்ததை விட குறைவான பயணிகளைக் கொண்டிருந்தது. இதனால் தொடருந்து இயக்குநர்களான அலிரான் ரிங்கான் நிறுவனம் (Sistem Transit Aliran Ringan Sdn Bhd) (STAR-LRT) மற்றும் உசகசாமா நிறுவனம் (Projek Usahasama Transit Ringan Automatik Sdn Bhd) (PUTRA-LRT) ஆகியவை தங்களின் வணிகக் கடனைத் திருப்பிச் செலுத்த முடியாமல் போனது.
1997 ஆசிய நிதி நெருக்கடி நிலைமையை மேலும் மோசமாக்கியது. நவம்பர் 2001-இல், இரண்டு நிறுவனங்களும் மொத்தமாக RM 5.7 பில்லியன் கடனில் இருந்தன. அந்த இரண்டு நிறுவனங்களின் கடன்களை மறுசீரமைக்க மலேசிய அரசாங்கம் முயற்சிகளை மேற்கொண்டது.
மலேசிய அரசாங்கத்தின் தலையீடு
மலேசிய அரசாங்கம், கேஎல் இன்பராசிட்ரக்சர் குழுமத்தை RM 822 மில்லியன் நிதியுடன் பிணை எடுத்தது. பின்னர் கேஎல் இன்பராசிட்ரக்சர் குழுமம், பிரசரானா மலேசியா நிறுவனத்தால் கையகப்படுத்தப்பட்டது மற்றும் ரேபிட் ரெயில் மூலம் இயக்கப்பட்டது.
1997 ஆசிய நிதி நெருக்கடி
கோலாலம்பூர் பெருநகரின் பேருந்து சேவையும் குறைந்த பயணிகளால் பிரச்சனைகளை எதிர்கொண்டது. தனியார் கார் பயன்பாட்டு அதிகரிப்பு மற்றும் மூலதன முதலீடுகளின் பற்றாக்குறை ஆகியவை அந்தப் பிரச்சினைகளுக்கு காரணமாகும்.
கோலாலம்பூரின் புதிய பேருந்து நிறுவனங்களான இந்திரா கோத்தா கொம்பசிட் பேருந்து நிறுவனம் (Intrakota Komposit) மற்றும் சிட்டி லைனர் நிறுவனம் (Cityliner) ஆகியவை நிதி சிக்கல்களை எதிர்கொண்டன. 1997 ஆசிய நிதி நெருக்கடியினால் இந்திரா கோத்தா கொம்பசிட் பேருந்து நிறுவனம் RM 450 மில்லியன் இழப்புகளில் சிக்கியது.
கிள்ளான் பள்ளத்தாக்கு
2003-ஆம் ஆண்டில், அந்த இழப்புகளுக்கு பிரசரானா மலேசியா நிறுவனம் பொறுப்பேற்றது. குறைந்த வருவாய் காரணமாக, பேருந்து நிறுவனங்களின் நடத்துநர்கள் தங்கள் பேருந்துகளை பராமரிக்க முடியவில்லை. மேலும் பேருந்துகளில் முதலீடு செய்வதும் குறைவானது.
பேருந்துகள் அடிக்கடி பழுதடையத் தொடங்கியதால் வருமானமும் சேவையும் மோசம் அடைந்தன. இதன் விளைவாக பயணிகளின் எண்ணிக்கையும் குறைந்தது. கிள்ளான் பள்ளத்தாக்கு பகுதியில் பொது போக்குவரத்துப் பயன்பாடு ஏறக்குறைய 16% குறைந்தது.
வெளி இணைப்புகள்
பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள்
மெத்தில் இருமெத்தில்யிருதயோகார்பமேட்டு
மெத்தில் இருமெத்தில்யிருதயோகார்பமேட்டு (Methyl dimethyldithiocarbamate) என்பது (CH3)2NC(S)SCH3 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். மெத்தில் டைமெத்தில்டைதயோகார்பமேட்டு என்ற பெயராலும் இது அழைக்கப்படுகிறது. கரிமக் கந்தகச் சேர்மமான இது எளிய இருதயோகார்பமிக் எசுத்தர்களில் ஒன்றாகக் கருதப்படுகிறது. வெண்மை நிறத்தில் ஆவியாகக் கூடிய திண்மமாகக் காணப்படும் இச்சேர்மம் தண்ணீரில் சிறிதளவே கரைகிறது. ஆனால் கரிமக் கரைப்பான்களில் நன்கு கரைகிறது. ஒரு காலத்தில் பூச்சிக்கொல்லியாக இதைப் பயன்படுத்தினார்கள்.
இருமெத்தில்யிருதயோகார்பமேட்டு உப்புகளை மெத்திலேற்றம் செய்து மெத்தில் இருமெத்தில்யிருதயோகார்பமேட்டு தயாரிக்கப்படுகிறது:
டெட்ராமெத்தில்தயூரமிருசல்பைடுடன் மெத்தில் கிரிக்னார்டு வினைப்பொருள்களைச் சேர்த்து வினைபுரியச் செய்தும் இதைத் தயாரிக்கிறார்கள்:
மேற்கோள்கள்
பகுப்பு:டைதயோகார்பமேட்டுகள் பகுப்பு:வேதி வினைக்குழுக்கள்
அடுக்குமாடி வீட்டுத்தொகுதி
அடுக்குமாடி வீட்டுத்தொகுதி என்பது பல இருப்பிட அலகுகளைக் கொண்ட மாடிக் கட்டிடங்கள் ஆகும். இவை இரண்டு மாடிக் கட்டிடங்கள் முதல் பல மாடிகளைக் கொண்ட உயர்ந்த கட்டிடங்கள் வரை இருக்கலாம். இவற்றில் உள்ள இருப்பிட அலகுகள் வாடகைக்கு விடப்படுகின்றன அல்லது தனித்தனியாக விற்கப்படுகின்றன. வாடகைக்கு விடப்படும் வீட்டுத் தொகுதிகள் ஒரு உரிமையாளரைக் கொண்டிருக்கும். தனித்தனியாக விற்கப்படும் வீட்டுத்தொகுதிகள் பல உரிமையாளர்களைக் கொண்டிருப்பதால் கூட்டாக நிர்வகிக்கப்படுகின்றது. இத்தகைய வீட்டுத்தொகுதிகள் கூட்டுரிமைச் சொத்துக்கள் (condominiums) ஆகும். வாடகை இல்லாவிடினும், கட்டிடத்தின் பொதுப் பகுதிகளைப் பேணுவதற்காக மாதத்துக்கு அல்லது ஆண்டொன்றுக்குக் குறிப்பிட்ட தொகையை ஒவ்வொரு உரிமையாளரும் செலுத்தவேண்டியிருக்கும்.
மேற்கோள்கள்
பகுப்பு:கட்டிடங்கள் பகுப்பு:வீட்டு வகைகள்
ஆர்தர் வெலாட்
ஆர்தர் வெலாட் (Arthur Wellard, பிறப்பு: ஏப்ரல் 8 1902, இறப்பு: திசம்பர் 31 1980) என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும், 417 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1937 - 1938 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1902 பிறப்புகள் பகுப்பு:1980 இறப்புகள் பகுப்பு:விசுடென் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
கார்ல் ரைட்
கார்ல் ரைட் (Carl Wright  பிறப்பு: செப்டம்பர் 17 1977), இவர் ஐக்கிய அமெரிக்க அணியின் துடுப்பாட்டக்காரர். 11 முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும், மூன்று ஐ.சீ.சீ 20 -20 துடுப்பாட்டப் போட்டிகளிலும் கலந்து கொண்டுள்ளார். இவர் 1997-2000 பருவ ஆண்டில் முதல்தர துடுப்பாட்டப் போட்டிகளில் ஐக்கிய அமெரிக்க துடுப்பாட்ட அணியின் உறுப்பினராக பங்குகொண்டார்.
வெளி இணைப்பு
பகுப்பு:அமெரிக்கத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
சரதோக்கு மாவட்டம்
சரதோக்கு மாவட்டம் (மலாய் மொழி: Daerah Saratok; ஆங்கிலம்: Saratok District; சீனம்: 砂拉卓县) என்பது மலேசியா, சரவாக் மாநிலத்தில்; பெத்தோங் பிரிவில் ஒரு மாவட்டமாகும். சரதோக்கு மாவட்டத்தின் மொத்தப் பரப்பளவு 1,586.9 சதுர கிலோமீட்டர்.
இந்த மாவட்டம் அதன் இபான் மக்களின் நீளவீடுகளுக்கு (Longhouses) பிரபலமானது. இங்குள்ள இபான் மக்கள், சரவாக் மாநிலத்தின் பூர்வீகப் பழங்குடியினர். இவர்களைக் கடல் தயாக்குகள் (Sea Dayaks) என்று அழைப்பதும் உண்டு.
பெத்தோங் பிரிவு மாவட்டங்கள்
பெத்தோங் பிரிவில் உள்ள மாவட்டங்கள்:
பொது
சரதோக்கு மாவட்டத்தில் வாழும் மக்களில் பெரும்பான்மையோர் இபான் மக்கள். இவர்களில் பெரும்பாலோர் கிராமப்புறங்களில் நீளவீடுகளில் வாழ்கின்றனர். நெல், மிளகு மற்றும் ரப்பர் மரம் சீவுதல் இவர்களின் பொதுவான தொழில் வாழ்க்கை.
இபான்களில் சிலர் செம்பனைத் தோட்டங்களில் (Palm Oil Plantations) வேலை செய்கிறார்கள்; அல்லது சொந்தமாக வேளாண்மையில் ஈடுபட்டு இருக்கிறார்கள். பொதுவாக, இந்த மாவட்டத்தில் உள்ள மலாய்ச் சமூகத்தினர் ஆறுகளுக்கு அருகில் தங்கி, மீன்பிடித்தல் மற்றும் அன்னாசி, கொக்கோ மற்றும் தென்னை நடவு செய்து வாழ்கின்றனர். சரதோக்கு நகரத்தில் உள்ள பெரும்பாலான கடைக்காரர்கள் சீனர்கள் ஆகும்.
இனக்குழுக்கள்
சரதோக்கு மாவட்டம் பாரம்பரியமாக இபான், மலாய் மக்கள் மற்றும் சீனர் மக்களின் தாயகமாக உள்ளது. பெரும்பாலான இபான் மக்கள் பெத்தோங் மாவட்டம் மற்றும் சரதோக்கு மாவட்டத்தின் கிராமப் புறங்களில் வாழ்கின்றனர்.
சீன மக்கள் பெத்தோங் மற்றும் சரதோக் போன்ற நகரப் பகுதிகளில் அதிக அளவில் உள்ளனர். பிற இனங்களான பிடாயூ, மெலனாவ் மற்றும் ஒராங் உலு ஆகியோர் பெத்தோங் பிரிவை சேர்ந்தவர்கள் அல்ல.
இருப்பினும், சரவாக் முழுவதும் இருந்தும், அண்மைய காலங்களில் அதிகமானோர் பெத்தோங்; சரத்தோக்கு மாவட்டங்களுக்குள் குடியேறி வருகிறார்கள். வெளிநாட்டு தொழிலாளர்கள் அரிதாகவே காணப் படுகின்றனர். அவர்களில் பலர் செம்பனைத் தோட்டங்களில் வேலை செய்கின்றனர்.
இவற்றையும் பார்க்க
பகுப்பு:சரவாக் பகுப்பு:சரவாக் மாவட்டங்கள்
தர்மசபை
தர்மசபை (Dharma Sabha) என்பது 1829 இல் கொல்கத்தாவில் இராதாகாந்தா தேவ் அவர்களால் உருவாக்கப்பட்டது. இராசாராம் மோகன் ராய் மற்றும் ஹென்றி டெரோசியோ போன்றவர்கள் தலைமையில் நடந்து வரும் சமூக சீர்திருத்த இயக்கங்களை எதிர்ப்பதற்காக இந்த அமைப்பு முக்கியமாக நிறுவப்பட்டது. இன்னும் குறிப்பாக, இந்த அமைப்பை உருவாக்குவதற்கான உந்துதல் காலனித்துவ பிரிட்டிசு ஆட்சியால் இயற்றப்பட்ட ஒரு புதிய சட்டத்திலிருந்து வந்தது. இது நாட்டில் உடன் கட்டை ஏறும் நடைமுறைக்கு தடை விதித்தது; புதிய சங்கத்தின் கவனம், இந்து சமூகத்தின் சில பிரிவுகளால் பழங்குடி மக்களின் மத விவகாரங்களில் ஆங்கிலேயர்கள் ஊடுருவியதாகக் கருதப்பட்ட சட்டத்தை முறியடிப்பதாகும். இந்து மத விவகாரங்களில் தலையிடாத மூன்றாம் ஜார்ஜ் அளித்த உறுதிமொழியை எதிர்த்து தர்மசபை பிரிட்டிசுச் சங்கத்தில் வில்லியம் பெண்டிங்கு பிரபுவால் தடை விதிக்கப்பட்டதை எதிர்த்து மேல்முறையீடு செய்தது. இருப்பினும் அங்கு மேல்முறையீடு நிராகரிக்கப்பட்டது. மேலும் உடன்கட்டை ஏறுவது மீதான தடை 1832இல் உறுதி செய்யப்பட்டது.
இந்த அமைப்பு விரைவில் 'இந்து வாழ்க்கை முறை அல்லது கலாச்சாரத்தை பாதுகாக்கும் சமுதாயமாக' உருவெடுத்தது.
குறிப்புகள்
பகுப்பு:19 ஆம் நூற்றாண்டில் இந்தியா
மணிக்கூட்டுக் கோபுரம்
மணிக்கூட்டுக் கோபுரம் அல்லது மணிக்கூண்டு என்பது, பொதுவாக நான்கு திசைகளிலும் இருந்து பார்க்கக்கூடிய வகையில் அதன் நான்கு பக்கங்களிலும் மணிக்கூடுகள் பொருத்தப்பட்ட ஒரு கோபுரம் ஆகும். மணிக்கூட்டுக் கோபுரங்கள், கிறிஸ்தவ தேவாலயங்களின், அல்லது நகர மண்டபங்களின் பகுதியாக இருக்கக்கூடும். பல மணிக்கூட்டுக் கோபுரங்கள் இதற்கெனக் கட்டப்பட்ட தனிக் கோபுரங்களாகவும் உள்ளன.
மேற்கோள்கள்
*
உலக துடுப்பாட்ட சங்கப்போட்டிகள்
ஐசிசி உலக துடுப்பாட்ட சங்கப்போட்டிகள் (ICC World Cricket League) பன்னாட்டுத் துடுப்பாட்ட அவையால் தேர்வுநிலை பெறாத நாடுகளின் துடுப்பாட்ட அணிகளிடையே நடத்தப்படும் ஒருநாள் மட்டுப்படுத்தப்பட்ட பன்னாட்டுத் துடுப்பாட்டப் போட்டித் தொடராகும். பன்னாட்டு அவையின் அனைத்து இணை மற்றும் கிளை உறுப்பினர்கள் இந்தப் போட்டிகளில் விளையாடத் தகுதி பெற்றவர்கள். சங்கப்போட்டிகள் அமைப்பு|சங்கப்போட்டிகளில் கோட்டங்களிடையே மேலேற்றும் மற்றும் கீழிறக்கும் முறை உள்ளது. சங்கப்போட்டிகள் இரு நோக்கங்களுடன் செயல்படுகின்றன: அனைத்து இணை மற்றும் கிளை வாரிய அணிகள் பங்குகொள்ளும் விதமாக துடுப்பாட்ட உலகக்கிண்ணத்திற்கான தகுதிநிலை தேர்வுகளுக்கும்  இத்தகைய பன்னாட்டு சீர்தரத்தில் இந்நாடுகளிடையே ஒருநாள் துடுப்பாட்டப் போட்டிகளை ஒருங்கிணைக்கவும் பயன்படுகிறது.
வெளியிணைப்புகள்
* பகுப்பு:பன்னாட்டுத் துடுப்பாட்ட அவை நிகழ்வுகள்
மன்னார்குடி மல்லிநாதசுவாமி ஜினாலயம்
மல்லிநாதசுவாமி ஜினாலயம், திருவாரூர் மாவட்டம் மன்னார்குடியில் உள்ள மல்லிநாதருக்கு அர்ப்பணிக்கப்பட்ட  சமணர் கோயிலாகும். சோழ நாட்டில் கரந்தட்டாங்குடி, கும்பகோணம், தீபங்குடி ஆகிய இடங்களில் சமணர் கோயில்கள் உள்ளன.
கோயில் அமைப்பு
இராஜகோபுரம், கருவறை, அந்தராளம், அர்த்தமண்டபம், முகமண்டபம், மகாமண்டபம், கொடி மரம், சமையலறை, பாதுகாப்பு அறை ஆகிய அங்கங்களை இக்கோயில் கொண்டுள்ளது. இராஜகோபுரம் மூன்று நிலைகளைக் கொண்டுள்ளது. முகமண்டபத்தில் உள்ள ஓர் அறையில் ரிசபதேவர் தீர்த்தங்கரர் உள்ளார். அவரது இரு புறமும் யட்சர்கள் உள்ளனர். மகாமண்டபம் மராத்தியர் கலைப்பாணியில் அமைந்துள்ளது. இங்கு பத்மாவதி, தர்மதேவி, பிரம்மதேவி, ஜ்வாலாமாலினி தேவி, சேத்திரபாலர் ஆகியோரின் சன்னதிகள் உள்ளன. பிரகாரத்தில் சுவேதாம்பர தீர்த்தங்கரர் மற்றும் மகாவீரர் ஆகியோரின் சிற்பங்கள் உள்ளன. இராஜகோபுரத்தின் முன்பாக, கோயிலின் வடபுறத்தில், இடிந்த நிலையிலான மடம் உள்ளது. தேர் மண்டபம், வாகன மண்டபம் ஆகியவையும் உள்ளன.
மூலவர்
கோயிலின் மூலவராக மல்லிநாதர் உள்ளார். 56 செமீ உயரமுள்ள மூலவர் சிற்பம் 1986ஆம் ஆண்டு வடிக்கப்பட்டுள்ளது. பழைய மூலவர் சிற்பம் மூக்குப்பகுதி உடைந்த நிலையில் அர்த்தமண்டபத்தில் காணப்படுகிறது. உற்சவர் மகாமண்டபத்தில் காணப்படுகிறார். உற்சவர் பீடத்தில் அடியில் கிரந்த எழுத்து பொறிக்கப்பட்டுள்ளது.
வழிபாடு
நித்திய பூசை அனைத்து சன்னதிகளுக்கும் நெய்வேத்தியம், தீப ஆராதனை, அபிஷேகம் போன்றவை மேள வாத்தியம், மணி ஓசையுடன் நடைபெறுகின்றன. வெள்ளிக்கிழமைகளில் சுக்ரவார பூசை, அர்ச்சனை, தீப ஆராதனை ஜ்வாலாமாலினி தேவிக்கு நடைபெறுகிறது. ஒவ்வொரு பௌர்ணமி அன்றும் தேவிக்கு சர்க்கரைப்பொங்கல் நெய்வேத்தியம் செய்யப்படுகிறது. ஆடி, கார்த்திகை, பங்குனி மாதங்களில் நந்தீஸ்வர த்வீப ஆலயங்களுக்கு எட்டு நாட்கள் பூசை நடைபெறுகிறது. ஆண்டுதோறும் வைகாசி சப்தமி வளர்பிறையில் கொடி ஏற்றத்துடன் விழா நடைபெறுகிறது. ஆடி, ஆவணி, புரட்டாசி, ஐப்பசி, மார்கழி, தை ஆகிய மாதங்களில் விழாக்கள் நடைபெறுகின்றன. ஐப்பசி மாதம் தீபாவளியன்று மகாவீரர் பரிநிர்வாண விழாவாகவும், கார்த்திகை தீபம் அன்று ஆலயம் முழுவதும் தீபங்கள் ஏற்றி கற்பூர சொக்கப்பனை ஏற்றும் விழாவாகவும் நடைபெறுகிறது. மார்கழி மாதம் முழுவதும் காலை பஜனை, இரவு முக்குடை தீபம் என அனைத்துச் சன்னதிகளிலும் ஆயிரத்திற்கும் மேலாக சிறிய தீபங்கள் ஏற்றி மகிழ்வர்.
புத்தர் சிலை
இக்கோயிலின் பிரகாரத்தில் அமர்ந்த நிலையில் தியான கோலத்தில் ஒரு புத்தர் சிலையைக் களப்பணியின்போது காணமுடிந்தது. புன்னகை தவழும் முகம், புன்னகை சிந்தும் உதடுகள், சற்றே மூடிய நிலையிலான கண்கள், நீண்டு வளர்ந்த காதுகள் போன்ற கூறுகளுடன் மேலாடையுடன் இச்சிலை உள்ளது. உள்ளூரில் சிலர் இச்சிலையைச் சமண தீர்த்தங்கரர் சிலை என்று கூறிவருகின்றனர்.
மேற்கோள்கள்
பகுப்பு:திருவாரூர் மாவட்டத்திலுள்ள சமணக் கோயில்கள்
வெண்ணிலா சர்க்கரை
thumb| வெண்ணிலா சர்க்கரை நிறைந்த சாடி வெண்ணிலா சர்க்கரை (இடாய்ச்சு மொழி : Vanillezucker, போலிய மொழி : Cukier waniliowy, அங்கேரிய மொழி : Vaníliás cukor, டென்மார்க் மொழி : Vaniljsocker, மாசிடோனிய மொழி: Ванилин шеќер ) என்பது இத்தாலியன், டச்சு, ஜெர்மனி, போலந்து, சுவீடன், செர்மன், ஆசுதிரியா, அங்கேரி, செக், சிலோவாக்கியா, சுலோவீனியா, குரோவாசியா, போசுனியன், செர்பியன், துருக்கியம், மற்றும் பிற ஐரோப்பிய நாடுகளின் இனிப்பு வகைகளில் பொதுவாகப் பயன்படுத்தப்படும் ஒரு பொருளாகும்.
முன் தொகுக்கப்பட்ட வெண்ணிலா சர்க்கரை விலை உயர்ந்தது மற்றும் ஐரோப்பா கண்டத்தை விட்டு வெளியே பெறுவது கடினம். ஆனால் வீட்டிலேயே தயாரிக்கலாம். சில நேரங்களில் அதை வெண்ணிலா சாற்றுடன் மாற்றலாம். இங்கு ஒரு தேக்கரண்டி ஒரு தொகுப்புக்கு சமம். இருப்பினும், இது ஒரு டாப்பிங்காக தேவைப்படும்போது, வெண்ணிலா சாறு பொருத்தமற்றது.
400 கிராம் (2 கப்) வெள்ளை சர்க்கரையை ஒரு வெண்ணிலா பீனின் துருவிய விதைகளுடன் சேர்த்து வெண்ணிலா சர்க்கரையை தயாரிக்கலாம். 200 முதல் 400 கிராம் (1 முதல் 2 கப் வரை) வெள்ளைச் சர்க்கரையுடன் காற்றுப் புகாத சாடியில் 1 முதல் 2 முழு வெண்ணிலா பீன்சு சேர்த்தும், கலவையை இரண்டு வாரங்களுக்கு பதப்படுத்துவதன் மூலமும் இதைச் செய்யலாம். பயன்படுத்தப்படும் சர்க்கரையை மாற்றலாம்.
மலிவான வெண்ணிலா சர்க்கரையும் கிடைக்கிறது. இது சர்க்கரை மற்றும் வெண்ணிலின் மூலம் மட்டுமே தயாரிக்கப்படுகிறது.
வெளி இணைப்புகள்
பகுப்பு:சர்க்கரை பகுப்பு:உணவு மற்றும் பானம்
ரசிகன் ஒரு ரசிகை
ரசிகன் ஒரு ரசிகை இயக்குனர் பாலு ஆனந்த் இயக்கிய தமிழ்த் திரைப்படம். இதில் சத்யராஜ், அம்பிகா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் ரவீந்திரன் மற்றும் இத்திரைப்படம் வெளியிடப்பட்ட நாள் 21-பிப்ரவரி-1986. ஒளிப்பதிவு இயக்குனர் வேலுபிரபாகரன் ஆவார்.
மேற்கோள்கள்
பகுப்பு:1986 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:அம்பிகா நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள்
1,2-இருகுளோரோபுரொப்பேன்
1,2-இருகுளோரோபுரொப்பேன் (1,2-Dichloropropane) என்பது C3H6Cl2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்றதும் எளிதில் தீப்பற்றக்கூடியதுமான இச்சேர்மம் ஒரு குளோரோகார்பன் என வகைப்படுத்தப்பட்டுள்ளது. இனிய மணம் கொண்ட இச்சேர்மம், கரிம குளோரின் சேர்மமான எபிகுளோரோவைதரின் தயாரிக்கும்போது உடன் விளைபொருளாகக் கிடைக்கிறது.
பயன்கள்
பெர்குளொரோயெத்திலீன் மற்றும் குளோரினேற்றம் பெற்ற பிற வேதிப்பொருட்கள் தயாரிக்கும் போது இடைநிலைப் பொருளாகவும் 1,2-இருகுளோரோபுரொப்பேன் கிடைக்கிறது. மண்புகை நஞ்சாகவும் வேதியியல் இடைநிலையாகவும் இது ஒருகாலத்தில் பயன்படுத்தப்பட்டது. மேலும் இது தொழிலகக் கரைப்பான், சாயம் நீக்கி, மெருகுப் பூச்சு மற்றும் மரப்பூச்சு நீக்கி போன்ற பயன்பாடுகளையும் கொண்டுள்ளது. தற்பொழுது இவற்றில் சில பயன்கள் வழக்கொழிந்துவிட்டன.
புற்றுநோய் ஊக்கி
யப்பானின் அச்சிடும் நிறுவன  ஊழியர்கள் மத்தியில், காணப்பட்ட பித்த நாளப்புற்றுநோயை தொடர்ந்து ஆராய்ந்த யப்பான் சுகாதாரம் மற்றும் தொழிலாளர் நலன் அமைச்சகம் மார்ச்சு 2013 இல் ஒர் அறிக்கையை வெளியிட்டது. அச்சிடும்நிறுவனத் தொழிலாளர்கள் பயன்படுத்திய தூய்மையாக்கிகளில் 1,2-இருகுளோரோபுரொப்பேன் கலந்திருக்கிறது. 1,2-இருகுளோரோபுரொப்பேனை ஒரு புற்றுநோய் ஊக்கி என்பதற்கு இவையே நியாயமான ஆதாரமாகும் என்று அந்த அறிக்கை தெரிவிக்கிறது
கல்லீரல் மற்றும் மடிச்சுரப்பிகளில் கட்டி வளர்ச்சிக்கும் 1,2-இருகுளோரோபுரொப்பேன் காரணமகிறதென  விலங்குகள் குறித்த ஆய்வுகளில் இருந்து பெறப்பட்ட தரவுகள் காட்டுகின்றன. மேலும், விலங்குகள் குறித்த தொடர் ஆய்வுகளின் நச்சுத்தன்மை சுவாசத் தரவுகளும் இதை உறுதிப்படுத்துவதாக தொழில் பாதுகாப்பு மற்றும் சுகாதார தேசிய நிறுவனம் தெரிவிக்கிறது.
மேற்கோள்கள்
பகுப்பு:கரிம ஆலைடுகள் பகுப்பு:குளோரோ ஆல்க்கேன்கள்
லாக்டிக் அமில O-கார்பாக்சிநீரிலி
லாக்டிக் அமில O-கார்பாக்சிநீரிலி (Lactic acid O-carboxyanhydride) என்பது C4H4O4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். லாக்-ஆகாநீ (lac-OCA) என்று சுருக்கக் குறியிட்டு இதை எழுதலாம்.
பாலி(லாக்டிக் அமிலம்) தயாரித்தலில் இச்சேர்மம் ஒற்றைப் படிக்குச் சமமான லாக்டிக் அமிலம் அல்லது லாக்டைடு ஆகப் பயன்படுத்தப்படுகிறது. இந்த ஒற்றைப்படி வளைய திறப்பு பலபடியாதல் வினையில் ஈடுபடும்பொழுது அதற்குச் சமமான கார்பனீராக்சைடு வாயு வெளியிடப்படுகிறது. பலபடியில் இணைக்கப்பட்டுள்ள ஒவ்வொரு லாக்டிக் அமில அலகிற்கும் சமமான வாயு வெளியிடப்படுகிறது
லாக்டிக் அமிலம் அல்லது அவ்வமிலத்தின் உப்புகளில் ஒன்றுடன் பாசுகீன் அல்லது இதற்குச் சமமான ஒன்றைச் சேர்த்து சூடுபடுத்துவதால், (உதாரணம்: டைபாசுகீன்) இச்சேர்மத்தைத் தாயரிக்கமுடியும்.
மேற்கோள்கள்
,
பகுப்பு:கார்பனேட்டு எசுத்தர்கள் பகுப்பு:ஒற்றைப்படிகள்
அரியாலை பிரப்பங்குளம் மகாமாரியம்மன் கோயில்
அரியாலை பிரபங்குளம் மகாமாரியம்மன் கோயில் சுருக்க வரலாறு
அரியாலை பிரப்பங்குளம்மா மகாமாரி அம்ம்பமன் கோவில் மாம்பழம் சந்திக்கு அண்மையில் அமைந்துள்ளது. ஒவ்வொருஆண்டும் ஆடிப்பூரத்தில் தீர்த்தம் வருமாறு 15 நாட்கள் திருவிழா நடைபெறும். இத்திருவிழாக்கள் 1983ஆம் ஆண்டு ஆரம்பமாகியது. ஆரம்பத்தில் இருந்த கட்டுத்தேரிற்குப் பதிலாக 2010 ஆம் ஆண்டில் இருந்து மரத்தாற் தேர் செய்யப்பட்டது. இந்த ஆலயத்தில் ஒவ்வொருநாளும் சிவாகம முறைப்படி 4 வேளை பூசைகள் நடைபெறுகின்றது. ஆரம்பத்தில் ஒருவரின் கீழ் இருந்த இந்த ஆலயம் பின்னர் அரியாலை அடியார்களாற் தேர்ந்தெடுக்கப்பட்ட நிர்வாக சபையின் கீழ் கொண்டுவரப்பட்டது. ஒவ்வொரு பங்குனி மாதமும் பூச நட்சத்திரத்தில் முடிவடையக்கூடியதாக ஆண்டு அம்மன் அபிஷேகம் நடைபெறுகின்றது. மாதச் சதுர்த்தியும் இவ்வாலயத்தில் நடைபெறுகின்றது.ஆலய புனருத்தாரண வேலைகள் பாரிய அளவில் இடம்பெற்று கும்பாபிஷேகம் 19 ஜூலை 2011 இல் இனிதே நிறைவேறியது.
அரியாலை பிரபங்குளம் மகாமாரியம்மன் கோயில் ஆலய வரலாறு
250px|thumb|இடது|ஆலய மகா மண்டப முகப்புத் தோற்றம் அரியாலை பிரப்பங்குளத்தை அடுத்து மேட்டுநிலம், பிரப்பங்குளத்தின் தென்பக்க நிலப்பகுதியில் மருத மரங்கள், வில்வ மரங்கள், நெல்லி மரங்கள் போன்ற தல விருட்சங்களுடன் தென்னை, பலா, கமுகு போன்ற மரங்களும் ஆங்காங்கு காணப்பட்டன. குளத்தின் அருகே பிரம்பு மூங்கில், விளாத்தி, கொண்டல், தர்ப்பைப் புதர்கள் அடர்ந்து வளர்ந்திருந்தன.
இவ் ஊர் மக்கள் வயலில் நெல், சிறு தானியமும் தோட்டத்தில் புகையிலை, வாழை, மரவள்ளி போன்ற பயிர் வகைகளை விளைவித்து தமது சீவியத்தை நடாத்தினர். கடவுள் வழிபாட்டிலும் சைவ சமய அனுட்டானத்திலும் நம்பிக்கையும் ஈடுபாடும் கொண்ட வாழ்க்கை நெறியைப் பின்பற்றினார்கள்.
இக்கோயிலின் வரலாறு பற்றி ஓர் கர்ணபரம்பரைக்கதை தொன்றுதொட்டு செவி வழியாகத் தலைமுறை தலைமுறையாக இவ் ஊார் மக்களால் பேசப்பட்டு வருகின்றது. பிரப்பங்குளத்தை அண்டிய மேட்டு நிலத்தில் சிறுவர் சிறுமியர் ஆடு, மாடுகளை மேய்த்துக் கொண்டிருக்கும் போது ஒரு நாள் அவர்கள் களைப்படைந்ததால் இளறீர் குடித்துக்கொண்டிருக்கும் போது ஒரு கிழவி பொல்லை ஊன்றிக்கொண்டு வந்து ”மக்களே எனக்குத் தாகமாக இருக்கிறது இளநீர் தாருங்கள்” என்று கேட்க, சிறுவர்கள் இளநியினை ஆச்சியிடம் கொடுத்துவிட்டுத் தமது மாடுகளைப் பார்க்கச் சென்று விட்டார்கள். பிறகு வந்து பார்த்த போது கிழவியைக் காணவில்லை. ”நாச்சி” ”நாச்சி” ”நாச்சி” என்று மூன்று தரம் கேட்டது. சிறுவர்கள் திகைத்து விட்டனர். இன்னும் ஒரு தினத்தில் சிறுவர்கள் கால்நடைகளை மேய்த்துக் கொண்டு இருக்கும் போது ஒரு அழகான பெண் தலைவிரி கோலமாக வந்து நிற்பதைப் பார்த்து சிறுவர்கள் அவரைப் பார்த்து பயத்துடன் உங்களுக்கு என்ன என்று கேட்டார்கள். வந்தவர்களுக்கு தலையைக் காட்டினார். சிறுவர்கள் ஆவலோடு பார்த்தார்கள். தலையெல்லாம் கண்கள் இருக்கக்கண்டு திகைத்தனர். பயந்தனர். வந்த பெண் நாச்சியார் ஆலயம் எனக்கூறிக்கொண்டு மறைந்து விட்டார். இச்சம்பவம் காட்டுத்தீபோல் ஊரெல்லாம் பரவியது. ஊரவர் கூடி ஆலோசித்து பனையோலையால் வேயப்பட்ட ஆலயம் ஒன்றை சின்னத்தம்பி உமையாச்சிக்கு சொந்தமான காணியில் 1824ம் ஆண்டு பங்குனி மாதம் புச நட்சத்திரமன்று அம்மன் விக்கிரகம் வைத்து நாச்சியார் கோவில் என்று அழைத்து வழிபாட்டிற்குரிய தலமாக்கினர்.
1924 இல் ஊர்மக்களின் ஒத்துழைப்புடன் இக்கோவில் கற்கோவிலாக புணர்நிர்மாணம் செய்யப்பட்டது. ஜ்துாபி, மூலஜ்தானம், மண்டபம், மடப்பள்ளி, கிணறு ஆகியன அமைக்கப்பட்டது. புன்னை மரத்தடியில் வைரவர் சூலம் நாட்டப்பட்டு வழிபடப்பட்டது. கருங்கல்லில் அம்பாளுக்கு சிலை உருவாக்கி பிரதிஷ்டை செய்யப்பட்டு சகல ஆகமக் கிரியைகளுடன் 1924ம் ஆண்டு கும்பாபிஷேகம் நிறைவேற்றப்பட்டது. அன்றிலிருந்து நாச்சிமார் ஆலயம் என வழங்கலாயிற்று.
திருவாளர் சின்னையா – சின்னத்தம்பி திருமதி சின்னத்தம்பி உமையாச்சி பராமரித்த பின்னர் அவர்களின் பிள்ளைகள் திரு. சி. அருணாசலம், திருமதி சி. இராமநாதன் ஆகியோர் 1965ம் ஆண்டு வரை ஊர் மக்களின் ஒத்துளைப்புடன் பராமரித்தனர். திரு. சி. அருணாசலம் அவர்களே கோயில் முகாமையாளராக செயற்பட்டார். வழிபடுவோரின் வேண்டுகோளுக்கிணங்க திரு. சி. அருணாசலம் அவர்கள் 30.07.1965இல் அமைப்புரீதியாக பரிபாலனசபை ஒன்றை உருவாக்கினார். இதில் திரு வீரசிங்கம் கதிரவேலு செயலாளராகவும், திரு நாகமணி நடராசா பொருளாளராகவும் செயற்பட்டார்கள். இந் நிகழ்வு கோயில் நிர்வாக வளர்ச்சியில் குறிப்பிடத்தக்க ஓர் மைல் கல்லாகும்.
நிர்வாக சபை விஸ்தரிப்பு, நிர்வாக சபை சட்டவிதிகளை ஆக்கியமை வழிபடுவோரால் நிர்வாகசபை தெரிவு செய்தல் போன்ற ஜனநாயக் பண்புகள் வளர்ச்சியடையலாயிற்று. ஆலய சட்டவலுவாக்க நிர்வாக வளர்ச்சியில் அதன் தலைவராக இருந்த முன்னாள் யாழ் நபர முதல்வரும் பிரசித்தி பெற்ற சட்டத்தரணியுமான திரு.சு.செ மனாதேவா அவர்களின் காத்திரமான பங்களிப்பு குறிப்பிடத்தக்கதாகும். வழிபடுவோரால் தெரிவு செய்யப்படும் தலைவர் நிர்வாக முகாமையாளராக செயற்பட்டமை கோயில் வளர்ச்சியில் வழிபடுவோரின் பங்களிப்பை மேலும் உற்சாகப்படுத்தியது. இதல் பயனாக பரிவார மூர்த்திகளின் பிரதிஷ்டைகள் இடம்பெற்றன. வைரவ சுவாமி கோயில், மணிக்கூட்டுக் கோபுரம் முதலியன அமைக்கப்பட்டன. வசந்த மண்டபம், பிரகாரங்கள், கூரைகள் திருத்தியமைக்கப்பட்டன. நாளடைவில் இவ்வாலயம் ”அரியாலை பிரப்பங்குளம் மகாமாரி அம்மன் ஆலயம்” என வழங்கலாயிற்று.
1966 இல் பிள்ளையார் பிரதிஷ்டை செய்து வைக்கப்பட்டு கும்பாபிஷேகம் நிறைவேற்றப்பட்டது. 1976 சுப்பிரமணியர் பிரதிஷ்டை செய்து வைக்கப்பட்டதோடு தற்போது மூல மூர்த்தியாக அருள் பாலித்துக் கொண்டிருக்கும் மகாமாரி அம்மன் விக்கிரகமும் பிரதிஷ்டை செய்யப்பட்டு மகாகும்பாபிஷேகமும் நிறைவேறியது. 1984 இல் மகோற்சவம் ஆரம்பிக்கப்பட்டு பெரு வளர்ச்சி கண்டது.
கோபுர தர்சனம்
250px|thumb|இடது|இராஜ கோபுரத்தின் கம்பீரத் தோற்றம் இந்து சமயக் கலை மரபுகள் திருக்கோயில்களில் பெருமளவு வளர்ச்சியைக் கண்டுள்ளன. கட்டிடம், சிற்பம், ஓவியம், இசை, நடனம் எனப் பல்வேறு வடிவங்களில் கலையின் அம்சங்களைத் திருக்கோவில்களில் கண்டு நாம் மகிழ்கின்றோம்.
திருக்கோவில்கள் வழிபாட்டிற்குரிய இடம் மாத்திரமன்றி கலைத்திறன்களை வளர்க்கும் பொது இடமாகவும் விளங்கி சவருகின்றன. கோவில்களால் கலைகள் வளர்ந்ததாகவும், கலைகளால் கோவில்கள் வளர்ந்ததாகவும் ஒரு பொதுவான முடிவை நாம் ஏற்க முடியும்.
கோவில் வழிபாட்டிற்கு மிகவும் பிரதானமானது இறைவனின் திருவுருவங்களாகும். இத்திருவுருவங்களை அமைக்கும் கலை விக்கிரகக் கலை எனப்படும். இத்திருவுருவங்களை நிறுவுவதற்கு தேவைப்படும் ஆலயத்தை அமைக்கும் கலை கட்டடக்கலை எனப்படும்.
கட்டடக்கலையில் அதிகமான உயரத்தை பிடித்திருப்பது கோபுரம் கட்டும் கலையாகும். மூலாலயத்தில் உள்ள திருவுருவம் முதல் திருக்கோபுரம் வரையுள்ள அனைத்திடங்களும் கலை வடிவமாக இருப்பது தான் இச்சமயத்தின் தனிச்சிறப்பாகும்.
கோயில்களில் நடைபெறும் கிரியைகள், அங்கு ஓதப்படும் வேத மந்திரங்கள், திருமுறைகள், முழங்கும் மங்கள வாத்தியங்கள், மணியோசைகள் முதலிய யாவும் இசைக்கலை, நடனக்கலைக்கு ஆதாரமாக இருப்பவை என்பது தெளிவாகும். இவ்வாறு இறைவனும் கோவிலும் கலை வடிவமாக இருப்பதை உணரலாம்.
திருக்கோவிலில் காணப்படும் கட்டடங்களும் மணிக்கூட்டுக் கோபுரம், விமானம், இராஸகோபுரம் என்பன உயரமானவையாகக் காணப்படும். இவற்றைவிட ஈலயத்தின் நடுவில் காணப்படும் கொடிமரமும் உயரமாக இருக்கும். எங்கும் பரவியுள்ள இறைவனின் திருவருளை ஆலயத்திற்குள் வரவழைக்கும் பணியில் இவ் உயர்ந்த கட்டடங்களுக்கும் பெரும் பங்களிப்பு உண்டு.
இவ் உயர்ந்த கட்டடங்கள் வெறும் கட்டடங்களாக மாத்திரம் காட்சியளிக்கப் பயன்படவில்லை. சமய வரலாறு, புராணக் கதைகள், தத்துவம் முதலிய பல செய்திகளை எடுத்துக்கூறும் உயிர்த்தன்மை கொண்ட உருவங்களாகவே உயர்ந்து நிற்கின்றன.
இறைவனை  நோக்கி எமது மனம் உயரவேண்டும் என்ற அரும்பெரும் தத்துவத்தைக் கோபுர தரிசனம் எடுத்துக் காட்டுகிறது. அடியில் அகலமாக இருந்து படிப்படியாக ஒடுங்கிக் கொண்டு போவது கோபுர அமைப்பில் காணப்படும் பொதுவான அம்சமாகும்.
அதி உயரத்திலிருந்து விமானத்தையோ, கோபுரத்தையோ எவர் பார்த்தவுடன் வணங்குகின்றானோ அவனுக்கு பாம்பானது தனது செட்டையிலிருந்து விடுபடுவதுபோல சகல பாவங்களிலிருந்தும் விடுபடுகிறான் எனச் சுப்பிரபேதாகமம் கூறுகின்றது.
ஓர் ஆலயத்தின் கோபுரமும், விமானமும் எவ்வளவு துாரத்திற்கு தெரிகிறதோ அவ்வளவு துாரமும் கைலாசப் பிரதேசம் எனப் போற்றப்படும். இதனால் தென்னாட்டில் பல மன்னர்கள் திருக்கோயில்களில் மிக உயர்ந்த கோபுரங்களைக் கட்டினார்கள்.
”கோபுர தர்சனம் கோடி புண்ணியம்”, ”கோபுர தர்சனம் பாப விமோசனம்” போன்ற வசனங்கள் கோபுர தர்சனத்தால் எமது ஆண்மா பெறும் புனிதத் தன்மையைப் புலப்படுத்துகிறது.
கோபுரத்தை கண்டவுடன் நிலத்தில் வீழ்ந்து வணங்க வேண்டும் என்ற செய்தியைப் பெரிய புராண பாடல் வரி ஒன்று பின்வருமாறு குறிப்பிடுகின்றது.
” நின்று கோபுரத்தை நிலமுறப் பணிந்து
நெடுந் திருவீதியை வணங்கி……………
எனவே கோபுர தர்சனம் ஒவ்வொரு மனிதனும் கண்டு வணங்க வேண்டியது அவசியமாகும்.
கோவில் இல்லாத ஊர் அடவி காடு என அப்பர் சுவாமிகள் எடுத்துரைத்தார். திருக்கோவில் இல்லாத ஊர் எவ்வளவு செல்வம் பொருந்திய ஊராக இருந்தாலும் திருவில் ஊரே எனவும் அப்பர் சுவாமிகள் மேலும் கூறினார்.
ஊருக்கு அழகு தருவது கோவில் ஆகும். கோவிலுக்கு அழகு தருவது கோபுரம் ஆகும் என்ற நிலையில் பல ஆலயங்களில் கோபுரம் அமைக்கும் பணி பரவி வருவதைக்  காணலாம்.
…….. கோலக் கோபுரக் கோகரணஞ் ஞழா
கால்களாற் பயனென் ” எனவும் அப்பர் சுவாமிகள் கோபுரச் சிறப்பைப் பற்றிக் கூறுகிறார். ”கோலக் கோபுரம்” என அப்பர் சுவாமிகள் குறிப்பிடுவதிலிருந்து கலை அம்சம் பொருந்திய சிறப்பினை நாம் கோபுர தர்சனத்தில் காணலாம்.
கோபுரங்களில் 3, 5, 7, 9, 11 என்ற வகையில“ மாடங்கள் இருக்கும். இதகால் கோபுரங்களை நெடுமாடம் எனவும் அழைக்கலாம்.
கோவில்களில் நான்கு திக்குகளுக்கும் நான்கு கோபுரங்களும், நடுவில் ஒரு கோபுரமுமாகப் பஞ்ச கோபுரங்கள் கட்டலாம் எனச் சிற்ப நுால்கள் எடுத்துக் கூறுகின்றன. இவற்றை விட கோவிலைச் சுற்றியுள்ள பிரகாரங்கள் ஒவ்வொன்றிற்கும் தன்த்தனியே கோபுரங்கள் கட்டவும் மானசாரம் என்ற நுால் அறிவுறுத்துகிறது.
பொதுவாக ஒரு சில கோவில்களைத் தவிர இலங்கையில் உள்ள கோவில்கள் யாவும் இரண்டு வீதிகள் மட்டுமே உள்ளன. இந்தியாவில் மூன்று முதல் ஏழு வரையான வீதிகள் உள்ளன. ஒரு கோவிலுக்குப் பல கோபுரங்கள் உள்ள கோவில்களும் உள்ளன. தென்னிந்தியாவில் மதுரை மீனாட்சி அம்மன் கோணில், சிதம்பரம் போன்ற திருத்தலங்கள் பல கோபுரங்களுடன் காட்சி அளிக்கின்றன.
அரியாலை பிரப்பங்குளம் மகாமாரி அம்மன் ஆலய உற்சவங்களும், திருவிழாக்களும்
1)	சித்திரை மாதம் சங்கிராந்தி தீர்த்தம்	-	அபிஷேகமும் வெளிவீதித் திருவிழாவும் புரணை	-	அபிஷேகமும் உள்வீதித் திருவிழாவும் சதுர்த்தி	-	அபிஷேகம் கார்த்திகை	-	அபிஷேகம் சித்திரைக் கதை	-	அபிஷேகமும் கதை படிப்பும்
2)	வைகாசி மாதம் சங்கிராந்தி	-	அபிஷேகம் புரணை	-	அபிஷேகமும் உள்வீதித் திருவிழாவும் சதுர்த்தி	-	அபிஷேகம் கார்த்திகை	-	அபிஷேகம் வைகாசி விசாகம்	-	அம்மனுக்கு அபிஷேகம்
3)	ஆனி மாதம் சங்கிராந்தி	- புரணை	- சதுர்த்தி	- கார்த்திகை	- உத்தரம்	- இலட்சார்ச்சனை	-
4)	ஆடி மாதம் சங்கிராந்தி	- புரணை	- சதுர்த்தி	- கார்த்திகை	- வருடாந்த மஹோற்சவம்	- ஆடிப்புர விழா	-
5)	ஆவணிமாதம் சங்கிராந்தி	- புரணை	- விநாயகர் சதுர்த்தி	- கார்த்திகை	- வரலட்சுமி புசை	- 6)	புரட்டாதி மாதம் சங்கிராந்தி	- புரணை	- சதுர்த்தி	- கார்த்திகை	- நவராத்திரி	- விஜயதசமி	- நவசக்தி அர்ச்சனை	-
7)	ஐப்பசி மாதம் சங்கிராந்தி	- புரணை	- சதுர்த்தி	- கார்த்திகை	- தீபாவளி	- கற்தசஷ்டி	- ஐப்பசி வெள்ளி	- கேதாரகொரி விரதம்	- 8)	கார்த்திகை மாதம் சங்கிராந்தி	- புரணை	- சதுர்த்தி	- கார்த்திகை	- கார்த்திகை	- சர்வாலய தீபம்	- கார்த்திகைத்திங்கள்	-
10)	தை மாதம் சங்கிராந்தி தீர்த்தம்	- புரணை	- சதுர்த்தி	- கார்த்திகை	- தைப்பொங்கல்	- குளிர்த்தி	- தைப்புசம்	- அபிராமிப்பட்டர் விழா	- 1008 சங்காபிஷேகம்	-
11)	மாசி மாதம் சங்கிராந்தி	- புரணை	- சதுர்த்தி	- கார்த்திகை	- மகா சிவராத்திரி	- மாசி மகம்	-
12)	பங்குனி மாதம் சங்கிராந்தி	- புரணை	- சதுர்த்தி	- கார்த்திகை	- உத்தரம்	- பங்குனித்திங்கள்	- பங்குனித்திங்கள்	- பங்குனி அபிஷேகம்	- 108 சங்காபிஷேகம்	- குளிர்த்தி	-
வெளி இணைப்புகள்
பகுப்பு:அரியாலையில் உள்ள கோயில்கள் பகுப்பு:இலங்கையிலுள்ள மாரியம்மன் கோயில்கள்
ராகுல் ரவீந்திரன்
ராகுல் ரவீந்திரன் (Rahul Ravindran, பிறப்பு: 23 சூன் 1981) என்பவர் ஒரு இந்திய நடிகராவார். இவர் தமிழ், ஆங்கிலம் மற்றும் தெலுங்கு மொழித் திரைப்படங்களில் நடித்துள்ளார். 2010 ஆம் ஆண்டு மாஸ்கோவின் காவிரி திரைப்படத்தில் முதன் முதலாக நடித்துள்ளர். விண்மீன்கள் மற்றும் சூர்ய நகரம் ஆகிய திரைப்படங்கள் குறிப்பிடத்தக்கன.
திருமணம்
இவர் மே 06, 2014 அன்று பிரபல பிண்ணனி பாடகியான சின்மயி என்பவரை திருமணம் செய்துக்கொண்டார். திருமணத்தில் கலந்து கொண்டவர்களிடம், மணமக்கள் பரிசு பொருள் எதுவும் வாங்கவில்லை. அதற்கு பதில், லடாக்கில் உள்ள மலை சாதியினரின் பள்ளிக்கு கட்டிடம் கட்ட உதவும்படி கேட்டுக்கொண்டனர்.
ஹுவாங் சியான் புயான்
thumb
ஹுவாங் சியான் புயான் (Huang Xianfan, சீன மொழி: 黄现璠; நவம்பர் 13 1899 - ஜனவரி 18 1982) சீன வரலாற்றாளர், மானிடவியலாளர். சுவாங் இனத்தின் முதல் பேராசிரியர். இவர் தற்கால மானிடவியலின் முன்னோடி ஆதலால் சுவாங் மானிடவியலின் தந்தை எனப்படுகிறார்.
வாழ்க்கைக் குறிப்பு
குவாங்சியில் 1899 இல் பிறந்தவர். இவரது தந்தை கான் சின்சாங் ஒரு சுவாங் இனத்தைச் சேர்ந்த ஒரு உழவர். 1935 இல் புகழ்பெற்ற "பெய்ஜிங் கற்பி பல்கலைக்கழகத்தில்" மின் வரலாற்றுத் துறையில் கலைமாணிப் பட்டம் பெற்று யப்பானிய டோக்கியோ பல்கலைக்கழகத்தில் பட்டப் பின்படிப்பைத் தொடர்ந்து 1937இல் பட்டத்தைப் பெற்றார். படிப்பை முடித்துக் கொண்டு 1937 இல் சீனா திரும்பி குவாங்சி பல்கலைக்கழகத்தில் மானிடவியல் துறையில் ஆரம்பித்து விரிவுரையாளராக 1940 வரையில் பணியாற்றினார். அதன் பின்னர் 1941 முதல் 1943 வரை சுன் இ சியன் பல்கலைக்கழகத்தில், 1953 முதல் 1982 வரை குவாங்சி கற்பி பல்கலைக்கழகத்தில் பேராசிரியராகப் பணியாற்றினார்.
1957-58களில் வலதுசாரிகளுக்கெதிரான இயக்கத்தின்போது "வலதுசாரி"யென முத்திரை குத்தப்பட்டு, 1961 இல் மன்னிப்பு பெற்றவர். 1978 இல் குற்றங்களிலிருந்து விடுவிக்கப்பட்டவராய் மீண்டும் பொதுவாழ்விலும் மானிடவியல் துறையிலும் தோன்றினார்; சீன இனம் சம்பந்தமான சங்கத்தின் துணைத்தலைவருமானார்.
அவரது ஆய்வுத் துறைகள்: இனத்துவம், இனமுரண்பாடுகள், பண்பாடு, வன்முறையின் மானிடவியல், இனக்குழுமங்களின் வரலாறு, சீனா, யப்பானிய, மற்றும் சுவாங் நபர்கள் போன்றன.
மேற்கோள்கள்
பகுப்பு:வரலாற்றாளர்கள் பகுப்பு:சீன வரலாற்றாளர்கள் பகுப்பு:சீன மானிடவியலாளர்கள் பகுப்பு:1899 பிறப்புகள் பகுப்பு:1982 இறப்புகள்
எகிப்தின் முதலாம் அப்பாசு
எகிப்தின் முதலாம் அப்பாசு (Abbas I of Egypt) (1 சூலை 1812 – 13 சூலை 1854) இவர் எகிப்து மற்றும் சூடானின் ஆளுநராக இருந்தார். இவர் அல்பேனியரான துசுன் பாஷாவின் மகனும், எகிப்தையும், சூடானையும் ஆண்டுவரும் முகம்மது அலி வம்சத்தை நிறுவியவருமான முகம்மது அலியின் பேரனுமாவார்.
ஆரம்ப ஆண்டுகள்
இவர், 1812 சூலை 1 அன்று ஜித்தாவில் பிறந்தார். கெய்ரோவில் வளர்க்கப்பட்டார். முகம்மது அலியின் பேரன் என்பதால், தனது மாமா இப்ராகிம் பாஷாவுக்குப் பின் 1848 இல் எகிப்தையும் சூடானையும் ஆட்சி செய்தார்.
அந்த காலகட்டத்தின் முன்னணி வரலாற்றாசிரியரான அல்-ஜபார்த்தியின் கூற்றுப்படி, முதலாம் அப்பாசு கெய்ரோவில் பிறந்தார். அப்போது இவருடைய தந்தை துசுன் பாஷா வாகாபிச இயக்கத்திற்கு எதிராக ஹெஜாஸ் போராடிக் கொண்டிருந்தார். இவரும்,ஒரு இளைஞனாக, சிரியப் போரில் தனது மாமா இப்ராகிம் பாஷாவின் கீழ் லெவண்டில் போராடினார். மன நலம் குன்றியதால் முகம்மது அலி பாஷா 1848 செப்டம்பர் 1 ஆம் தேதி பதவியில் இருந்து நீக்கப்பட்டார். அவருக்குப் பதிலாக அவரது மகன் இப்ராகிம் பாஷா, 1848 செப்டம்பர் 1 முதல் 1848 நவம்பர் 10 ஆம் தேதி தான் இறக்கும் வரை எகிப்து மற்றும் சூடானின் ஆட்சியாளராக சிலகாலம் ஆட்சி செய்தார். இப்ராகிமின் மரணம் அப்பாசை 1848 நவம்பர் 10 முதல் 1849 ஆகத்து 2 வரை (முகம்மது அலி பாஷா இறந்த தேதி) எகிப்து மற்றும் சூடானின் அரசப்பிரதிநிதியாக்கியது. இவர் எகிப்து மற்றும் சூடானின் ஆட்சியாளராக 1854 ஜூலை 13 வரை இருந்தார்.
எகிப்தின் ஆட்சியாளர்
அப்பாஸ் பெரும்பாலும் வெறும் கவர்ச்சிகரமானவர் என்றே வர்ணிக்கப்படுகிறார். இவர் பிற்போக்குத்தனமான, கோபமான மற்றும் அமைதியானவராகக் காணப்பட்டார். மேலும் இவர் தனது பெரும்பாலனா நேரத்தை அரண்மனையிலேயே கழித்தார். இவர் அதிகாரத்தில் இருக்கும் வரை, அவரது தாத்தாவின் பணிகளை அது நல்லதோ அல்லது கெட்டதோ அதை இல்லாததாக்கினார். மற்றவற்றுடன் இவர் வர்த்தக ஏகபோகங்கள், மூடப்பட்ட தொழிற்சாலைகள் மற்றும் பள்ளிகளை ஒழித்தார். மேலும் பிராந்தியத்தின் இராணுவத்தின் வலிமையை 9,000 வீரர்களாகக் குறைத்தார். நைல் அணையின் கட்டுமானத்தையும் இவர் நிறுத்தி சுயஸ் கால்வாய் அமைப்பதை எதிர்த்தார்.
வெளிநாட்டு உறவுகள்
எகிப்தையும் சூடானையும் செல்வத்தை கொள்ளையடிக்கும் சாகசக்காரர்களுக்கு இவர் அணுக முடியாதவராக இருந்தார். மேலும் அனைத்து வெளிநாட்டு வணிகங்களையும் எதிர்த்தார். இருப்பினும், பிரித்தானிய அரசாங்கத்தின் வற்புறுத்தலின் பேரில், அலெக்சாந்திரியாவிலிருந்து கெய்ரோவுக்கு ஒரு இருப்புப் பாதை அமைக்க அனுமதித்தார். பதிலுக்கு, உதுமானியர்களுடனான ஒரு தகராறில் ஆங்கிலேயர்கள் இவருக்கு உதவினார்கள்.
ஐரோப்பியர்களின் எதிர்மறையான கொள்கைகளாலும், அவர்களின் செல்வாக்கு காரணமாகவும் இவருக்கு அவர்களை பிடிக்காமல் போனது. காலப்போக்கில் இவரது பெயர் மிகைப்படுத்தப்பட்டு, இவர் உண்மையில் இருந்ததை விட மோசமானவராக சித்தரிக்கப்பட்டார். இவர் இறந்த பிறகு எகிப்தில் 1850 இல் 3,000 லிருந்த ஐரோப்பியர்கள் எண்ணிக்கை 1882இல் 90,000 ஆகவும், 1900 வாக்கில் 200,000 ஆகவும் உயர்ந்தது.
கிரிமியப் போர்
கிரிமியப் போரின்போது இவர் துருக்கி சுல்தானுக்கு தனது 12 போர்க்கப்பல்களும், 19,000 துருப்புக்களும், 72 துப்பாக்கிகளையும் கொண்ட தனது கடற்படைக் கப்பலைப் பயன்படுத்த அனுமதித்தார். பின்னர் துருப்புக்களின் எண்ணிக்கை 40,000 ஆக உயர்த்தப்பட்டது.
குதிரை இனப்பெருக்கம்
அப்பாஸின் தனிப்பட்ட விருப்பத்தில்அரேபிய குதிரைகளின் இனப்பெருக்கம் இருந்தது. இது இவரது வாழ்க்கையின் மிகுந்த ஆர்வம் எனக் என்று கூறப்பட்டது. முகம்மது அலி தொடங்கிய இனப்பெருக்கம் திட்டத்தை இவர் தொடர்ந்தார். இவரது வளர்ச்சியும் தரமான குதிரை இனங்களை கையகப்படுத்துவதும் நவீன குதிரை இனப்பெருக்கத்தில் பெரும் தாக்கத்தை ஏற்படுத்தியது. முகம்மது அலியும், இவரும் தனித்துவமான பண்புகளை அங்கீகரித்தனர். மேலும், பெடோயின் பழங்குடியினரால் வளர்க்கப்பட்ட குதிரையினங்களின் மேல் கவனம் செலுத்தினர். 23 வயதில், இவர் தனது தாத்தாவின் குதிரை வளர்ப்பு திட்டத்தின் பொறுப்பை ஏற்றார். ஆட்சியாளரானதும், இவர் கூடுதல் குதிரைகளைக் குவித்து, விலங்குகளின் வரலாறுகளையும் அவற்றின் இனங்களையும் கவனமாக ஆவணப்படுத்தினார். அவை இன்றும் பாதுகாக்கப்பட்டு வருகின்றன.